Komission direktiivi 2001/91/EY, annettu 29 päivänä lokakuuta 2001, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY liitteen I mukauttamisesta tekniikan kehitykseen kahdeksannen kerran (heksakloorietaania) (ETA:n kannalta merkityksellinen teksti)



Virallinen lehti nro L 286 , 30/10/2001 s. 0027 - 0028



Komission direktiivi 2001/91/EY, annettu 29 päivänä lokakuuta 2001, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY liitteen I mukauttamisesta tekniikan kehitykseen kahdeksannen kerran (heksakloorietaania) (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY(1), sellaisena kuin se on viimeksi muutettuna komission direktiivillä 2001/90/EY(2), ja erityisesti sen 2 a artiklan, joka on lisätty neuvoston direktiivillä 89/678/ETY(3), Euroopan parlamentin ja neuvoston direktiivi 97/16/EY, annettu 10 päivänä huhtikuuta 1997, tiettyjen vaarallisten aineiden ja valmisteiden markkinoille saattamisen ja käytön rajoittamisesta annetun direktiivin 76/769/ETY muuttamisesta viidennentoista kerran(4), sekä katsoo seuraavaa: (1) Direktiivillä 97/16/EY kiellettiin heksakloorietaanin käyttö ei-rautametalleja valmistavassa ja jalostavassa teollisuudessa mutta annettiin samalla jäsenvaltioille poikkeukseen perustuva oikeus sallia käytön jatkaminen alueellaan tietyin ehdoin ei-integroiduissa alumiinisulatoissa sekä joidenkin magnesiumseosten tuotannossa. (2) Poikkeuksia ei enää tarvita, ja direktiivin 76/769/ETY liitettä I olisi heksakloorietaanin osalta mukautettava tekniikan kehitykseen poistamalla poikkeukset. (3) Tässä direktiivissä säädetyissä heksakloorietaanin käyttöä koskevissa rajoituksissa on otettu huomioon soveltuvia vaihtoehtoja koskeva nykytietämys ja -tekniikka. (4) Tämä direktiivi ei vaikuta yhteisön lainsäädännössä työntekijöiden suojelemiseksi säädettyihin vähimmäisvaatimuksiin, jotka sisältyvät neuvoston direktiiviin 89/391/ETY(5) sekä kyseiseen direktiiviin perustuviin direktiiveihin ja erityisesti neuvoston direktiiviin 90/394/ETY(6), sellaisena kuin se on viimeksi muutettuna direktiivillä 1999/38/EY(7). (5) Tässä direktiivissä säädetyt toimenpiteet ovat vaarallisten aineiden ja valmisteiden kaupan teknisten esteiden poistamisesta annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Mukautetaan direktiivin 76/769/ETY liitettä I tekniikan kehitykseen tämän direktiivin liitteen mukaisesti. 2 artikla Jäsenvaltioiden on annettava ja julkaistava tämän direktiivin noudattamisen edellyttämät säännökset viimeistään 31 päivänä joulukuuta 2002. Niiden on ilmoitettava tästä komissiolle viipymättä. Jäsenvaltioiden on sovellettava näitä säännöksiä 30 päivästä kesäkuuta 2003. Kun jäsenvaltiot antavat nämä säännökset, niissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten nämä viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 29 päivänä lokakuuta 2001. Komission puolesta Erkki Liikanen Komission jäsen (1) EYVL L 262, 27.9.1976, s. 24. (2) EYVL L 283, 27.10.2001, s. 41. (3) EYVL L 398, 30.12.1989, s. 24. (4) EYVL L 116, 6.5.1997, s. 31. (5) EYVL L 183, 29.6.1989, s. 1. (6) EYVL L 196, 26.7.1990, s. 1. (7) EYVL L 138, 1.6.1999, s. 66. LIITE Korvataan direktiivin 76/769/ETY, liitteessä I oleva kohta 41 seuraavasti: >TAULUKON PAIKKA>